הוועדה המיוחדת לקידום מעמד הילד, כנסת 15, פרוטוקול מספר 165, 2002-06-18 10:00

תמר גוז'נסקי: אני מודה ומתוודה שקשה מאוד היום לדון בנושאים של חיי היום יום שלנו, אבל יכול להיות שדווקא על רקע המציאות הקשה כל כך, הנושא של הקייטנות ומה קורה עם הילדים בקיץ מקבל חשיבות מיוחדת.

תמר גוז'נסקי: לישיבה הזמנו נציגים של משרד החינוך, מרכז השלטון המקומי, המשטרה, עיריות, קייטנות, נציגי ההורים וארגוני נשים שהעלו את הנושא הזה וגילו בו עניין.

תמר גוז'נסקי: חלק מהמוזמנים עדיין לא הגיעו, אבל אני מקווה שהם יגיעו במהלך הדיון.

מכמה היבטים: 1.

מכמה היבטים: כמה ילדים בכלל מגיעים לקייטנות בארץ, ואני מדברת בשלב זה על הקייטנות המורשות כי אני מניחה שאין לנו נתונים לגבי הקייטנות הלא מורשות.

מכמה היבטים: עיקר תשומת הלב החשובה היא כמובן לילדים בגילאים היותר רכים, גילאי הגן והחינוך היסודי.

מכמה היבטים: 2.

מכמה היבטים: כיצד מבוצע הפיקוח גם על הצד הבטיחותי, גם על הצד הביטחוני וגם על התכנים והעשייה שנעשית באותן קייטנות.

מכמה היבטים: 3.

מכמה היבטים: שאלת העלות.

מכמה היבטים: לפי המסמך שחולק לכם והוכן על-ידי אילת ברק-מדינה, עוזרת המחקר שעובדת עבורנו במרכז המחקר של הכנסת, יש פערים ענקיים בתעריפי הקייטנות כאשר מדובר בסכום של 250 שקלים לשבועיים לבין תשלום בסך של 2,500 שקלים עבור חמישה ימי קייטנה.

מכמה היבטים: כמובן שעוד לא אמרתי מילה על הקייטנות הייחודיות והמיוחדות, שם לקביעת התעריף השמים הם הגבול ואלה דווקא אותן קייטנות שנראות הכי מעניינות והכי מלהיבות, אבל ככל שהקייטנה מלהיבה יותר, המחיר שלה גבוה יותר.

מכמה היבטים: בהתחשב במצב האבטלה, המצוקה, הקיצוצים וכולי, שאלות התשלום הן שאלות רציניות מאוד.

מכמה היבטים: קיבלתי פה חומר שאפשר יהיה להציג אותו לגבי מפעל משותף של סבסוד קייטנות ואני מניחה שגם עיריות מנסות לסבסד אותן אבל בסך הכל אני חושבת שעדיין רוב הילדים לא יהיה בתחומי תעסוקה כזו או אחרת בקייטנות, אפילו לא חלק מימי החופש.

מכמה היבטים: 4.

מכמה היבטים: אנחנו נתקלים גם במצב שבו כדי להקל על ההורים, צמצמו את הקייטנות משלושה שבועות – שזו הייתה הנורמה – לשבועיים ואז יוצא שהמחיר זול יותר, אבל אז הילדים נשארים יותר זמן בלי קייטנה.

מכמה היבטים: יש כביכול כל מיני פתרונות ויש אולי פתרונות שהם לא כביכול ולכן המטרה שלנו היא לראות מה אנחנו יכולים לעשות כדי לעזור ליותר ילדים להשתלב בקייטנות, ומה ניתן לעשות כדי להוזיל את מחירן ולדאוג שהן יהיו ברמה הבטיחותית הגבוהה ביותר.

נוח שלו: במסגרת ההסדר המיוחד אליו הגענו עם ממשלת ישראל, מרכז השלטון המקומי ואיחוד הקהילות המקומיות, אם בשנה שעברה מספר הילדים שהשתתפו בקייטנות באמצעות הרשויות המקומיות היה בערך שמונים אלף, כבר עכשיו יש לנו הזמנה להשתתפות של 250 אלף ילדים באמצעות הרשויות המקומיות והמספר הזה לא כולל את הקייטנות הפרטיות.

יוסף לוי: החוק הורה לנו להקים ועדה בין-משרדית - ואם מישהו מוצא עניין להצטרף אליה, אני מאוד אשמח על כך – בהשתתפות משרד הפנים ומשרד החינוך לצורך אכיפת הנושא הזה כאשר ליבת החוק היא נושא רישוי עסקים.

יוסף לוי: אנחנו הרחבנו את פירוש החוק וצירפנו לשולחן הוועדה גם את נציגי משרד הבריאות, את נציגי משרד הפנים, את נציגי המשטרה, גופים אחרים רלוונטיים במשרד החינוך, וגם נציגות של מועצת תנועות הנוער במדינת ישראל שאצלנו הם לקוח מועדף בנושאי המחנות וקייטנות.

יוסף לוי: הוועדה הזאת התכנסה חודש לפני תחילת המפעל ויש לה תאריכים לכינוסים נוספים, כולל סיורים במערכת.

יוסף לוי: תפקיד הוועדה – גם מבחינת החוק – לתת פטור מרישוי עסקים לגופים שמבקשים לקבל אותו ולצורך כך הוקמה ועדת משנה שעוסקת בנושא הזה.

יוסף לוי: במדינה יש היום ארבעה גופים שפטורים מרישוי עסקים כשאנחנו מדברים על המועצות המקומיות בקייטנות הציבוריות שלהן, גני הילדים שלהן, בתי-הספר שלהן ואקי"ם.

יוסף לוי: כל גוף אחר לא פטור מרישוי עסקים.

יוסף לוי: החוק נותן לנו אפשרות להמליץ בפני יושב-ראש ועדת החינוך של הכנסת על מתן פטורים נוספים.

יוסף לוי: בנוסף לכך אנחנו עוקבים אחר התנהלות כל הקייטנות בארץ באמצעות 18 חודשי עבודה שקיבלנו ממדינת ישראל כדי לבצע את הפיקוח החינוכי בקייטנות ברחבי הארץ.

יוסף לוי: יחד עם אנשי מינהל חברה ונוער אנחנו עוסקים בנושא של פיקוח חינוכי על המערכת.

יוסף לוי: לגבי החלוקה של ההגדרות של המפעלים, ואני הולך לפי הגדרות החוק.

יוסף לוי: הגדרות החוק מדברות על קייטנות יום, על קייטנות עם פנימייה ועל מחנות כאשר לכל אחד יש את המאפיינים שלו ובהתאם לכך אנחנו מתייחסים אליהם גם בתהליך רישוי העסקים וגם בתהליך הפיקוח שלנו.

יוסף לוי: לגבי הקייטנות והמחנות, יש הפרדה מאוד ברורה.

יוסף לוי: הקייטנות – גם הקייטנות הציבוריות וגם הקייטנות הפרטיות – מבחינת המשרד מקבלים את אותו הטיפול להוציא אלה שאינן טעונות אישור.

יוסף לוי: לדוגמה, החברה למתנ"סים היא חברה ציבורית אבל על פי רוח החוק היא לא ציבורית, כך שמבחינת החוק היא עסק טעון רישוי והיא אמורה לקבל את האישור.

נוח שלו: על כל פנים, בפעילות החוויה הקייצית שתסחף כנראה את רוב הילדים שאמורים לקחת חלק בקייטנות השנה, יצרנו מנגנון מיוחד של פיקוח על מחירים.

נוח שלו: אחת ההתניות לקבלת הסיוע לרשויות המקומיות היא לוודא שאותו כסף שהעברנו לרשות נגרע מהעלות הכוללת שחלה על התלמיד.

נוח שלו: אם אני מתייחס לתחקיר שלכם, אני אקח דוגמה של רשות שנכללת בפרוייקט כמו עיריית חדרה.

נוח שלו: אני רואה שלפי התחקיר שלכם מדובר ב900- שקלים.

נוח שלו: אני מעריך שאותם ילדים שמשתתפים בחוויה הקייצית בעיר חדרה, כשהעלות היא 900 שקלים, עיריית חדרה תצטרך לנקוב במחיר נמוך בלפחות 600 שקלים.

נוח שלו: זאת אומרת, ילד שלוקח חלק בחוויה הקייצית בתחום הגילאים שאישרנו בעיר חדרה, ישלם לא יותר מ300- שקלים.

יוסף לוי: אם אפשר, הייתי רוצה לתקן משהו בתחקיר שנמצא בפני הוועדה כי צוטטתי בו לא נכון.

יוסף לוי: בעמוד 23 כתוב שהיחס המירבי הוא מדריך לארבעים משתתפים, אבל זה לא נכון.

יוסף לוי: כאשר זה ניתן, אנחנו מעודדים שילוב מדריכים צעירים בקייטנות ואנחנו טוענים שמדריך צעיר שסיים כיתה י' יכול לעבוד כמדריך אבל תמיד צריך להיות מדריך מבוגר לארבעים ילדים.

יוסף לוי: זה לא אומר שמחר יהיה מדריך אחד לארבעים ילדים.

יוסף לוי: מקסימום הילדים למדריך הוא 25 ילדים.

ירון לן: נכון שכשהולכים לקייטנה פרטית לעומת קייטנה עירונית או קייטנה במתנ"ס, המחירים בקייטנה הפרטית תמיד גבוהים יותר.

ירון לן: כמו שברמת השרון, בחולון ובגלבוע התאמנו את עצמנו, כך בדרך כלל אנחנו עושים גם בקייטנות האחרות.

ירון לן: אם לוקחים בחשבון את תוספת השעות, את ארוחת הצהרים ואת ההסעות, ההבדל הוא לא גדול.

ירון לן: אם אצלנו הקייטנות "הרגילות" עולות 1,400-1,300 שקלים לשלושה שבועות ובקייטנות משלמים אלף שקלים, יש הפרש של 300 שקלים, אבל קחו בחשבון שאצלנו יש הסעות, ארוחת צהרים ושהות עד שעה 2:30, כך שההפרש הכספי הוא בהחלט סביר.

ירון לן: נכון שפעם היה הפרש כספי גדול בין קייטנות פרטיות לבין קייטנות עירוניות.

ירון לן: לגבי הרישוי.

ירון לן: מהניסיון שלנו אנחנו מגישים רישוי לעשרות קייטנות מדי שנה וקורה לפעמים שאנחנו נאלצים להקפיא את הקייטנה וברשות עוד לא בדקו את הרשיון שלנו.

ירון לן: יש פה איזשהו מצב שמישהו אמור להיכנס לתפקיד ולעשות את הבדיקה הזאת, אבל הוא נכנס לתפקיד בסביבות ה10- ביולי או ב15- ביולי, ועד שהוא גמר לעבור על כל הניירות, בחלק מהאתרים, בלית ברירה, הקייטנה פועלת.

ירון לן: יש לנו בעיה מול הלקוחות כי אנחנו חייבים ברשיון, כך שאנחנו מגיעים להסדר עם הלקוחות.

ירון לן: אני חושב שפעולת הרישוי צריכה להתחיל קודם ובצורה יותר רצינית.

ירון לן: שאלת קודם לגבי פסילת אתר, אבל אם הם באים ב4- ביולי והקייטנה כבר רצה ארבעה ימים, עכשיו אין אפשרות לפסול את האתר.

רפי פריינטה: אני רוצה לציין שמדובר בקייטנות פרטיות וטובות שאנחנו עורכים בהן ביקורת מאוד חזקה.

רפי פריינטה: אנחנו מסיעים את הילדים מאזור הבית.

רפי פריינטה: הייתי ממליץ שמשרד החינוך ייקח על עצמו אחריות על הקייטנות הפרטיות ולא ישאיר את זה רק לרשויות המקומיות.

רפי פריינטה: אם ניקח את אזור בית-שאן, שם רוצים לתת קייטנה ייחודית שעולה 1,600 שקלים, אני מסבסד בסכום של 480 שקלים.

רפי פריינטה: אם המדינה נותנת, זה צריך לתת ביטוי באיזשהו מקום וצריך לקבל נתונים על מה קורה גם בקייטנות הפרטיות.

רפי פריינטה: לדעתי הקייטנות של העיריות הן נחותות, הן פועלות עד שעה 1:00, אין בהן ארוחת צהרים אלא בקושי ארוחת בוקר, ואין הסעות.

זאב סמואל: הקייטנות מאוד יקרות, אבל המצחיק הוא שקייטנות שלא משלמות מסים, קייטנות שנמצאות במתקנים של מדינת ישראל, שמעסיקות חיילים וחיילות בשירות לאומי, הן הקייטנות היקרות ביותר ואני מתכוון לחברה להגנת הטבע כאשר גם המחירים של המתנ"סים הם לא זולים.

זאב סמואל: כאמור, הם לא משלמים מס הכנסה, המקום לא עולה להם כסף ואילו אנחנו, הקייטנות הפרטיות, משלמים עשרות אלפי שקלים ובעלי המקומות חוגגים עלינו בקיץ, במיוחד בירושלים בה יש מעט מאוד מקומות בהם ניתן לקיים קייטנה.

זאב סמואל: השאלה שלי היא למה ואני אומר שהגיע הזמן שמישהו ישים את ידו על העניין.

זאב סמואל: בנוסף לכך אני יודע גם מהמפעילים הפרטיים שאנחנו מקבלים לקייטנות ילדים שלהוריהם אין כסף.

זאב סמואל: לפחות אני עושה זאת.

זאב סמואל: יש לי כל השנה צהרונים ואני לא אגרום למצב שילד לא יוכל להיות אצלי בקייטנה בגלל שלהוריו אין כסף.

זאב סמואל: השנה באה הפדרציה האמריקאית ותרמה מיליון שקלים ואני הייתי בכנס קייטנות של עיריית ירושלים ואומרים שכל קייטנה יכולה לגשת ולקבל.

זאב סמואל: שמחתי מאוד לראות שאת יושבת בראש הוועדה הזאת וטרחתי והגעתי לכאן כדי להעלות את הנושא הזה.

זאב סמואל: המחיר של החברה להגנת הטבע הוא 1,800 שקלים לשבועיים.

זאב סמואל: לגבי נושא הרישוי.

זאב סמואל: ב1999- עמדתי כאן ואמרתי שאני מתנגד שהעיריות יהיו אחראיות להנפקת הרשיונות.

זאב סמואל: נכון שזה חולק לרשיון עסק, אבל הם משגעים אותנו.

זאב סמואל: אני שואל למה אחרי 32 שנה אני צריך כל שנה להראות את התעודות שלי מגן הילדים ועד האוניברסיטה, למה אי אפשר לבטוח בי אחרי 32 שנה אלא כל שנה אני צריך להציג ניירת של משרד הבריאות, משרד הסעד, עיריית ירושלים וכולי.

זאב סמואל: כשמגיעים לעירייה, הם אומרים שאין להם זמן ושולחים אותנו למשרד הבריאות וכולי.

זאב סמואל: בכל מקום שאנחנו מגיעים אליו, יש צורך בתשלום אגרה וזה דבר חדש.

זאב סמואל: אם אני מקיים קייטנה בבריכת ירושלים שפועלת כל השנה ויש לה רשיון עסק, זה לא מספיק אלא צריך להוציא עוד רשיון עסק על רשיון עסק שקיים לגבי אותו עסק ועל אותו מבנה שקיים.

זאב סמואל: אחר-כך שואלים למה הקייטנות יקרות.

רקפת כץ: מרכז לימודי השדה שלנו פועל במקומות כמו שלומי, עכו, יוקנעם, בית שאן, קריית שמונה, חצור גלילית, מועצה אזורית עזתה והבנות שם עובדות בקייטנות עירוניות ללא תשלום.

רקפת כץ: לומר שאנחנו נותנים מים ושמים, זו הגדרה מכוערת כי אנחנו לא נותנים מים ושמים אלא אנחנו נותנים תנאי פנימייה.

רקפת כץ: מדובר בשלוש ארוחות ולא מדובר בשני מאבטחים ל300- ילדים כאשר הם יוצאים לשטח.

רקפת כץ: מספר המאבטחים הוא גדול עד שיש לנו בעיה להשיג נשק כך שלעתים ביטלנו פעולות בגלל מחסור בכלי נשק שיוכלו לשאת המאבטחים.

רקפת כץ: השנה אנחנו מחזיקים את הקייטנות האלה בשיניים - לאור המצב הביטחוני וההרשמה מאוד נמוכה כי לא נרשמים לקייטנות טיולים – כדי לשמור שיישאר איזשהו שוק.

רקפת כץ: אנחנו לא מרוויחים על הקייטנות האלה ובחלק מהמקרים צפוי הפסד.

רקפת כץ: אנחנו מחזיקים אותם רק בגלל שאנחנו מקווים שבשנה הבאה אפשר יהיה לקיים אותן.

אילנה בקאל: אני רואה שנעשה כאן תחקיר לגבי חלק מהקייטנות ואני רוצה להזכיר שבעיריית תל-אביב אמרו שיש הנחה של 33 אחוזים למשפחות חד-הוריות, אבל אתמול בעקבות כתבה בעיתון "הארץ" התקשרו אלי אימהות חד-הוריות ודיברו אתי על קייטנות שעולות 1,100 שקלים לשלושה שבועות עד שעה 1:00.

אילנה בקאל: התנאי לקבלת הנחה היה כמות הילדים שיירשמו ובהתאם לכך הן יקבלו את ההנחות, כך שנוצר מצב בו הנשים מוחזקות כבנות ערובה.

אילנה בקאל: במהלך חודש אוגוסט המתנ"סים ברחבי הארץ סגורים ואם אנחנו מדברים על בעיות של בטיחות וביטחון, אני רוצה שתאמרו לי מה ההורים אמורים לעשות, לאור המחירים ולאור המצב הביטחוני, עם הילדים במשך תקופה של ארבעה שבועות.

אילנה בקאל: אני לא חושבת שמישהו מהגורמים כאן נתן את דעתו על כך.

אילנה בקאל: אתמול התקשר אלי עיתונאי מערוץ 2 ואמר שמשרד החינוך קיים ישיבה לפיה הפדרציה של ניו-יורק נתנה עשרים מיליון דולר למימון הקייטנות, אבל מבחן הצ'קים לא עומד בסיפור הזה.

אילנה בקאל: האם יחזירו להורים את הכסף שהם שילמו?

אילנה בקאל: עם כל הכבוד לקייטנות הפרטיות, יש מי שמסוגל לממן את זה, אבל רוב החברה – ואני מדברת על עיירות פיתוח, על שכונות באזור תל-אביב – לא יכולה לעמוד בתשלום הזה.

אילנה בקאל: אומרים לנו שבמדינה הזאת לא לגיטימי שאנחנו נגדל ילדים אלא יכול לעשות זאת רק מי שיש לו כסף.

אילנה בקאל: אני מבקשת מהוועדה ששייכת לכנסת ישראל לקחת בחשבון את הפיקוח המאוד הדוק על מחירי הקייטנות הציבוריות.

אילנה בקאל: לא יתכן שנשלם מכל הכיוונים.

מנחם ראובני: לגבי נושא של עזרה להורים נזקקים ולמשפחות חד-הוריות.

מנחם ראובני: יש לנו עשרות פניות שקיבלנו ואנחנו מתייחסים גם למשפחות חד-הוריות וגם למשפחות במצוקה ומדובר בעשרות מקרים מאוד מיוחדים.

חנה פרימק: איחוד הקהילות היהודיות התגייס למען מדינת ישראל והרים סכומי כסף מאוד מאוד גבוהים לטובת המדינה כאשר חלק מהכסף הזה מיועד לפעילויות קיץ והוא תחת הכותרת: שמור את הילדים בטוחים.

חנה פרימק: לגבי הפעולה של ה25- מיליון דולר.

חנה פרימק: הוחלט ברמה של מנכ"ל משרד ראש-הממשלה, מנכ"לית משרד האוצר ומנכ"ל משרד האוצר שעיקר הפעולה תתבצע על-ידי מינהל חברה ונוער בשיתוף מרכז השלטון המקומי.

חנה פרימק: אנחנו מדברים על היקף של עשרים מיליון דולר שזה משהו כמו 95 מיליון שקלים.

חנה פרימק: אני רוצה לתקן את המספר שמופיע כאן כשנאמר שמונים מיליון כי המספר הוא לא מדויק אלא אנחנו מדברים על 95 מיליון שקלים שיבוא לטובת פעילות הקיץ לילדים בכיתות א'-ו' במשך שלושה שבועות, בחודש יולי.

חנה פרימק: כפי שנוח שלו אמר, ההקצאה נעשתה פר רשות מקומית לפי מדד של "אזור טרור" ומדד של טיפוח כאשר הרשות המקומית עכשיו אמורה להקצות את הכספים האלה לתושבים שלה.

חנה פרימק: ההקצאה נעשתה לפי תכנון, ואם תרצו נוח יסביר מה פירושו של התכנון.

חנה פרימק: התשלום בפועל נעשה בשתי פעולות: בפעולה הראשונה מועברת מקדמה לרשות המקומית באמצעות השלטון המקומי, מקדמה של עשרים אחוזים שהולכת לחשבון שעל-פי חוק איחוד כספי חינוך.

חנה פרימק: זאת אומרת, כסף נכנס לחשבון מיוחד לרשות המקומית, וזה חשבון שאי-אפשר לעשות אתו דבר אחר אלא להקצות את הכסף לטובת הקייטנות.

חנה פרימק: בפעולה השנייה, שמונים אחוזים מהכסף יועברו לרשות המקומית לפי דיווח על ביצוע מספר ילדים עם רשימות שמיות.

חנה פרימק: הכוונה היא שההורה שיבוא לרשות המקומית לשלם עבור הקייטנה, ישלם את המחיר המופחת מלכתחילה.

חנה פרימק: אני מניחה שבמקרה של הורים שכבר נרשמו ושילמו מראש וזכאים להנחה, ההנחה תוחזר להם ואנחנו נדאג שהיא תוחזר להם ברגע שהכספים יגיעו לרשויות המקומיות.

חנה פרימק: אני רוצה לומר עוד דבר שחשוב לומר ליד השולחן הזה.

חנה פרימק: מעבר לעשרים מיליון הדולר שאנחנו מקצים לפעולה של חודש יולי, יש עוד חמישה מיליון דולר שעומדים לרשות הג'וינט שעושה בסכום זה לטובת האוכלוסיות שהוא מטפל בה.

חנה פרימק: קרי, אוכלוסיות חלשות, אוכלוסיות עם צרכים מיוחדים, בני נוער שלא נכללים בתוכנית הזו של חודש יולי, ילדי גן שלא נכללים בתוכנית הזו.

חנה פרימק: הצרכים כאן רבים מאוד והכסף הוא מוגבל מאוד.

חנה פרימק: היכולות שלנו לעשות פעולה לעומת הצרכים הן בין אחת לארבע.

חנה פרימק: את הפעולה הזו אנחנו עושים עם שותפים רבים, כאשר בין היתר שותפינו הם האנשים שיושבים מסביב לשולחן הזה.

סטיב דונשיק: אנחנו עובדים עם החברה למתנ"סים ואנחנו יודעים שיש לה קשר לעירייה כך שיוחלט לגבי מי שיקבל את הסובסידיה.

סטיב דונשיק: אנחנו מאמינים שצריך לתת את הסובסידיה לאנשים שצריכים את הכסף הזה.

סטיב דונשיק: לכן הוקמה תוכנית לירושלים.

יגאל דוניץ: 1.

יגאל דוניץ: בהמשך להערה הנכונה מאוד של אילנה, להתמקד בפעולות בקיץ, באוגוסט ולא ביולי כי רוב הקייטנות מופעלות ביולי.

יגאל דוניץ: 2.

יגאל דוניץ: להתמקד באוכלוסיות מיוחדות של ילדים נכים ואחרים.

יגאל דוניץ: 3.

יגאל דוניץ: מיקוד מובהק באזורי הפריפריה, וזה אומר גליל, נגב, קווי תפר וכולי שגם נחשפו למצוקה הכלכלית המחריפה ולפיגועים.

יגאל דוניץ: 4.

יגאל דוניץ: להתמקד דווקא בילדים מגיל חטיבת הביניים ומעלה שבדרך כלל אין להם כיסוי והם לא הולכים לקייטנות הרגילות.

יגאל דוניץ: המעורבות שלנו השנה תהיה בצורת תמיכה בארבעים קייטנות כאלה כאשר עד עכשיו נרשמו בין 5,000 ל6,000- ילדים.

תמר גוז'נסקי: מתוך ה220- מיליון שקלים – ואני נותנת הערכה גסה כי אין לי מספרים מדויקים – יש בערך מאה מיליון שקלים שמהווים סבסוד.

תמר גוז'נסקי: זאת אומרת שהסכום של מאה מיליון שקלים סבסוד אמור לכסות חצי מכלל עלות הקייטנות.

תמר גוז'נסקי: אם אנחנו יוצאים מההנחה שחצי מהילדים מקבלים סבסוד וחצי לא מקבלים, יוצא שבעצם הילדים שייהנו אמורים לשלם כמעט כלום, בהנחה שאנחנו לא מחלקים את הכסף באופן שווה לכל הילדים כי אם היינו מחלקים באופן שווה, הילדים היו צריכים לשלם 550 שקלים במקום 1,100 שקלים.

תמר גוז'נסקי: אנחנו אומרים שלא ניתן לכולם אלא רק למקרים המיוחדים, כך שאלה שאנחנו ניתן להם, נגיד שאלה חצי ממספר הילדים, היו צריכים לשלם משהו סמלי כמו חמישים שקלים ולהיכנס לקייטנה.

תמר גוז'נסקי: במקום זה באה אם חד-הורית לקייטנה, אומרים לה לשלם 1,100 שקלים ואחר-כך אולי נתחשבן ואולי נחזיר לך סכום מסוים.

נוח שלו: כל הפרוייקט הזה נבנה על פי אמות מידה ברורות מאוד על מנת להגיע לאוכלוסיות מאוד מוגדרות של ילדים בגילאי א' עד ו' על פי קריטריונים מאוד ברורים שאחד מהם הוא מדד הטיפוח.

נוח שלו: הכסף מחולק על-פי אמות מידה שהתחלתי להזכיר אותן עכשיו ומגיע לכל רבע מיליון הילדים, על-פי אמות המידה שהנמוכה שבהן היא 15.2 שקלים ליום קייטנה עבור כל אחד מהילדים והגבוהה שבהן היא 36 שקלים לילד ליום בקייטנה.

נוח שלו: זאת אומרת, על-פי החישוב הראשון שלך, אם תאמרי שבממוצע חלק גדול מהילדים זוכים בהנחה של חמישים אחוזים או קרוב לחמישים אחוזים – את צודקת למרות שצריך עכשיו לקחת ולחתוך את זה לנתחים הרלוונטיים ועל-פי המדדים שנקבעו.

נוח שלו: העבודה שלנו היא לא לספק עבודה לקייטנה פרטית כזאת או אחרת.

נוח שלו: אמנם תקפו את החברה להגנת הטבע, אבל כל המחירים שהוצגו כאן הם מחירים גבוהים שלעניות דעתנו ולמיטב ידיעתנו המקצועית ניתן להוריד אותם באופן משמעותי ביותר.

נוח שלו: אם ניקח קייטנה ממוצעת בת 18 ימים, על פי התעריף הנמוך, עם כיבוד ובלי ארוחת צהרים, אנחנו מאמינים שאין צורך ואין טעם לגבות יותר מ550- שקלים לילד.

יוסף שרעבי: בזכות התרומה הנדיבה והיוצאת מן הכלל של הפדרציה בניו-יורק קיבלנו משאבים ואיגמנו גם כספים אחרים של משרד החינוך וגם כספי עיריית ירושלים וקבענו מערכת קריטריונים וזאת בעקבות החלטת בג"ץ שחייבה אותנו לקבוע קריטריונים למתן סיוע ציבורי שווה לכל הציבורים בעיר הזאת, אם זה הציבור הערבי, אם זה הציבור החרדי, אם זה הציבור החילוני.

יוסף שרעבי: אנחנו בנינו מערכת של קריטריונים שאומרת שני דברים.

יוסף שרעבי: האחד, יש מה שנקרא קייטנות מורשות לסבסוד ואלה לאו דווקא קייטנות שיש להן רשיון אלא אותן קייטנות שעומדות בשש קטגוריות שהגדרנו אותן על-פי החלטת מבקרת העירייה בגיבוי בג"ץ.

יוסף שרעבי: ששת הקריטריונים הם כדלקמן: קודם כל, קייטנה שלא גובה יותר מאלף שקלים לשלושה שבועות על-פי סל מינימלי של שירותים, שאנחנו הגדרנו אותו, וזה על מנת להבטיח שהשירות הוא מספיק איכותי ולא רק שמרטפות.

יוסף שרעבי: הגדרנו קייטנה שם התשלום הוא אלף שקלים והיא קייטנה איכותית עם סל מינימלי של שירותים שאנחנו מגדירים אותו וקייטנה בסיסית שהמחיר שלה הוא 500 שקלים כי בתוך עמנו אנחנו חיים ומכירים את הציבורים שנותנים שירותים בעיר הזאת כאשר הצרכים שלהם הם שונים ואתם יודעים למה אני מתכוון.

יוסף שרעבי: קייטנה מוכרת מזה שנתיים עומדת בחוק הקייטנות, מקבלת רישוי ויש לה מספר ילדים מסוים – וזה אחד הקריטריונים שהגשנו לבג"ץ – ועוד סדרת קריטריונים, כל קייטנה שתעמוד בקריטריונים תהיה קייטנה מורשית לסבסוד.

יוסף שרעבי: אנחנו הגדרנו ארבע דרגות זכאות בתיאום עם הפדרציה ניו-יורק ומשרד החינוך.

יוסף שרעבי: קטגוריה אחת היא זכאות א', זכאות שכל ילד שנמצא בקייטנה מורשית – ואני מדגיש, קייטנה מורשית ולא קייטנה עם רשיון – יהיה זכאי ל150- שקלים השתתפות.

יוסף שרעבי: בנוסף לזה אנחנו הולכים לתת סבסודים עמוקים.

יוסף שרעבי: לגבי כל קייטנה וקייטנה כזו שעומדת בקריטריונים, חילקנו את הקייטנות ל21- אזורים בעיר ובכל אזור יש רכז אזורי, תהיה ועדת הנחות אזורית בה ישבו נציגי הרווחה של העירייה, נציגי הציבור ונציגי המתנ"ס.

יוסף שרעבי: הוועדה הזו תהיה רשאית לתת סבסודים עד שמונים אחוזים מהתשלום לקייטנה.

יוסף שרעבי: אם כתוב שבעים אחוזים, אנחנו מחייבים את המתנ"ס לספוג עוד עשרה אחוזים.

יוסף שרעבי: כלומר, ילד שיהיה בדרגת זכאות הגבוהה ביותר, ישלם מקסימום מאתיים שקלים אבל לא פחות מזה.

יוסף שרעבי: זה המינימום של תשלום שאנחנו חושבים שאנחנו צריכים לדרוש מההורים כאשר חלק מזה זה המסר החינוכי.

בארבעה ערוצים: 1.

בארבעה ערוצים: ערוץ התקשורת הכתובה, כמו שאתם רואים בפרסום שהבאנו לכאן.

בארבעה ערוצים: 2.

בארבעה ערוצים: בתי-הספר בתוכם הפצנו את הנושא.

בארבעה ערוצים: 3.

בארבעה ערוצים: המתנ"ס שבכל מקום ומקום מפרסם פליירים שלו בנושא.

בארבעה ערוצים: 4.

בארבעה ערוצים: הפצת הנושא באמצעות האינטרנט.

יוסף שרעבי: הורה שבא לרשום, אוטומטית מורידים לו 150 שקלים והוא משלם פחות.

יוסף שרעבי: לנו יש מערכת ממוחשבת, כך שאין אצלנו כפל שמות ולפי רשימת הזכאות הזו אנחנו נותנים את הכסף.

יוסף שרעבי: בנינו מערכת באמצעותה נוכל להבטיח שהשירות של הקייטנות יהיה שירות איכותי.

יוסף שרעבי: יש ועדת הנחות, יש טפסים.

יוסף שרעבי: הורה שההנחה בסכום של 150 שקלים לא מספקת אותו, מגיש בקשה לוועדת הנחות שמתכנסת בין ה26- בחודש – כאשר עד ה26- בחודש כולם צריכים להגיש את הבקשות – עד ה30- בחודש ואז מיידעים את ההורים לגבי גובה התשלום שהם נדרשים לשלם.

יוסף שרעבי: כל מימוני הביניים נעשים על-ידינו ובאמצעותנו.

יוסף שרעבי: אנחנו מקווים להגיע לארבעים-חמישים אלף ילדים.

יוסף שרעבי: אנחנו עשינו מיפוי של שירותי הרווחה בעיר ואנחנו יודעים פחות או יותר מי נזקק.

יוסף שרעבי: יש לנו ניסיון מצטבר ואנחנו הגדרנו היקף מלגות שלדעתי ייתן מענה לכל הילדים בעיר בצורה מקיפה ביותר.

יוסף שרעבי: אנחנו מדברים גם על משפחות חד-הוריות, גם על עולים חדשים, גם על אוכלוסיית מצוקה, גם על אוכלוסייה עם צרכים מיוחדים.

יוסף שרעבי: אנחנו נותנים מענה לכל האוכלוסיות בעיר ירושלים.

חנוך לוין: כאמור, אני נותן לאותה גברת את הקבלה.

חנוך לוין: אמרו לי להתקשר למיקי לוי שהוא ממתנ"ס גוננים.

חנוך לוין: כשהתקשרתי אליו הוא אמר לי שאין כזה דבר, אני קייטנה פרטית ולכן ההורה ששולח את ילדו אלי לא מקבל הנחה כלשהי, כולל לא אותה הנחה בגובה 150 שקלים.

חנוך לוין: פניתי שוב לעירייה לסימה סיני שאמרה לי שאותה אישה תפנה ללשכת הרווחה אבל אותה אישה אמרה לי שהיא רוצה לקבל את אותה הנחה שמספרים שמקבל כל ילד בגובה של 150 שקלים.

חנוך לוין: זאת אומרת, יש פה בירוקרטיה על בירוקרטיה ויש אפליה בין ילדים.

חנוך לוין: אותו הדבר היה לפני שנה בנושא ילדי גילה כשהיו לי שבעים ילדים מגילה.

חנוך לוין: לפני שנה קיבלו ילדי גילה כסף אבל מי שהיה במתנ"ס בגילה, שם הוא קיבל, אבל אם הוא היה בבית הנוער, הוא לא קיבל.

יוסף שרעבי: כדי לפשט את ההליכים, אם חנוך עומד בקריטריונים, הוא צריך לרכז את כל הפניות שלו ולהביא אותן לוועדת הנחות אזורית שבמקרה שלו פועלת במתנ"ס גוננים.

יוסף שרעבי: זה נקבע כך דווקא כדי לפשט את התהליך.

יוסף שרעבי: ברור לכם שאנחנו לא יכולים לעבוד עם 300 קייטנות אלא אנחנו רוצים לעבוד מול 21 מתאמים כך שבכל אזור יש מתאם.

יוסף שרעבי: במקרה שלו, המתאם שלו הוא מתנ"ס גוננים.

גרי לוי: הבעיה שאני רוצה להעלות היא בעיה של האנשים בשטח והיא סביב הנושא של החוויה הקייצית.

גרי לוי: אני מרגיש לא נוח שאנחנו יושבים ומדברים על תרומה של מאה מיליון שקלים אבל אני רוצה לומר שאנחנו מברכים על זה ומודים למי שצריך להודות.

גרי לוי: אנחנו עודכנו דרך גברת אירית ברוק ממינהל חברה ונוער לגבי הנושא של החוויה הקייצית ונשלחנו לרשויות המקומיות.

גרי לוי: במהלך שלושת הימים האחרונים פנינו לעשרות ואולי אפילו יותר רשויות מקומיות בשאלה מה אנחנו צריכים לעשות, מה הקריטריונים, מה צריך להגיש ומה צריך להראות.

גרי לוי: אני יכול לומר שנכון לבוקר זה, לאחר שלושה ימים מאומצים ברשויות בכל רחבי הארץ, קיבלנו איתות חיובי מארבע רשויות.

גרי לוי: מכל יתר הרשויות, או שנזרקנו או שנאמר לנו שמאוחר מדי.

גרי לוי: כל העניין הזה פשוט לא יהיה רלוונטי לתושבים אליהם אנחנו פונים וזה כשאנחנו מלכתחילה גזרנו על עצמנו להיות הזולים ביותר מבלי לפגוע באיכות הקייטנה.

גרי לוי: השאלה האם מר יוסי לוי והחברים מהפדרציה יכולים להנחות אותי ולומר לי מה אני צריך לעשות כדי שאני אוכל להתייצב בפני ההורים שמחר בבוקר הולכים להיחשף לאינטרנט, למוקד 106, לעיתונות המקומית לפרסומים שלי אין תשובה לגביהם ושבעצם יהרוס את כל המפעל שלנו.

יוסף לוי: אני לא מבין מה הטענות כלפי הפדרציה.

יוסף לוי: דרך אגב, הקייטנות הן לא לחניכי תנועות הנוער בלבד.

יוסף לוי: העובדת שלי פנתה בהנחייתנו, כמו שפנינו למערכות אחרות, גם לתנועות הנוער.

יוסף לוי: היות שהכל מושתת על פנייה של הרשות המקומית, הרשות המקומית היא זו שחותמת לנו ואכן השארנו את הנושא הזה לשכנוע של הרשות המקומית.

נוח שלו: כמובן שאותן בעיות שיועברו אלי, אנחנו נטפל בהן מיידית.

נוח שלו: המחיר שאתם גובים הוא מחיר יפה ואני רוצה לתת לכם את כל המחמאות בגין המחיר הזה.

נוח שלו: אני מעריך שאתם לא תזדקקו לסבסוד בעיריית חדרה, למרות שלמיטב ידיעתי, על פי הזיכרון שלי, עדיין יש מה לעשות בחדרה מבחינת הכסף שהתקבל שם.

נוח שלו: אני יכול להבטיח לך שבפרסומים שלנו אנחנו לא ננקוט בשום עמדה שיהיה בה כדי לגרום לכך שהסכום שגביתם יוצא איזושהי בעיה מול ציבור ההורים.

נוח שלו: אנחנו ננסח את זה בצורה כזאת שגופים כמוכם שעושים עבודה יוצאת מן הכלל, בעיקר בעניין של המחיר, לא יצאו פגועים מזה שהייתם בסדר עוד לפני שהתקציב הזה הגיע.

מאיר טולדאנו: אנחנו בארגון בטרם מודעים לכך שבטיחות זה נושא שצריך לקחת אותו בחשבון גם ביום יום וגם בקייטנות.

מאיר טולדאנו: אנחנו מודעים לזה שלקייטנות יש ייחודיות מסוימת בעניין הזה שילדים באים בתקופת הקיץ למקום שבו הם מרגישים שהם רוצים לעשות כיף והם קצת משוחררים מהאיסורים של בית הספר והמדריכים הם מדריכים שלא כולם מתנסים בנושא של ילדים.

מאיר טולדאנו: אנחנו רוצים לקרוא במקום הזה לכל אחד שמארגן את הקייטנות – ויש לנו פה דוגמה של נווה נופש שאתם דיברנו ואתם אנחנו עושים פעילות בנושא של פעילות – לקחת את המדריכים ולקחת את מנהלי הקייטנות ולתת להם פרק בנושא של בטיחות ילדים כי אנחנו חוששים ממצב הביטחון שהוא כל כך חשוב.

מאיר טולדאנו: עלויות זה דבר מאוד חשוב, אבל אני חושב שהנושא של בטיחות נכנס לאיזושהי מחילה ומקבל סדר עדיפות נחות לעומת מה שהוא היה צריך לקבל.

מאיר טולדאנו: אנחנו מוכנים לעזור לכל אחד שמארגן את הקייטנות האלה, אנחנו מוכנים להנחות, אנחנו מוכנים לשלוח אנשים, אנחנו מוכנים לעזור בכל דרך שהיא על-מנת שהנושא של בטיחות יעמוד במקום הראוי לו גם כאשר מדובר בקייטנות בתקופת הקיץ.

מאיר טולדאנו: ביטחון זה נכון, עלויות זה נכון, אבל באיזשהו שלב בטיחות הילדים זה אחד מהדברים שאנחנו דוגלים בהם, חושבים שהם חשובים והם צריכים לעלות לסדר היום.

תמר גוז'נסקי: אני מודה לכל המשתתפים ומתקוממת על כך שלא הגיע יעקב אגמון שהיה אמור להיות כאן נציג מרכז השלטון המקומי.

תמר גוז'נסקי: אנחנו נתקלים בבעיה הזאת לא רק בישיבת הוועדה הזאת, כאשר הרשויות המקומיות שהן כתובת לביצוע הרבה מאוד דברים, גם ממלכתיים, לא מגיעים נציגיהן לישיבות הוועדות.

תמר גוז'נסקי: הרשות גם מפעילה קייטנות ולכן נוכחות מרכז השלטון המקומי הייתה מאוד חשובה כאן היום ואני חושבת שזה רע מאוד שהוא לא הגיע.

תמר גוז'נסקי: אנחנו נחזור ונפנה אליהם לגבי המצב הבלתי נסבל הזה.

תמר גוז'נסקי: הקייטנות אמורות להיות שוות לכל נפש ובהישג ידם של כל הילדים במדינה.

תמר גוז'נסקי: אנחנו לא יכולים לחייב ילדים ללכת לקייטנה ואנחנו לא יכולים לחייב, ולא נעשה את זה, הורים לשלוח את ילדיהם לקייטנה.

תמר גוז'נסקי: הקייטנות צריכות להיות במחיר סביר, מעניינות, מלהיבות את הילדים כך שירצו לבוא.

תמר גוז'נסקי: יש ילדים בגיל שההורים מחליטים עבורם, אבל אחר כך מהר מאוד הילדים כבר מקבלים החלטות.

תמר גוז'נסקי: אם הייתה לילד בשנה מסוימת חוויה קשה בקייטנה, בשנה הבאה אפילו בבולדוזר לא יסחבו אותו לקייטנה.

תמר גוז'נסקי: לכן החשיבות היא שלא רק יהיו קייטנות, אלא שלילדים יהיו טוב וכמו נאמר פה גם יהיה בטוח בהן ולא יקרו בהן דברים שאנחנו לא רוצים שיקרו.

תמר גוז'נסקי: אנחנו נתקלים בבעיה מאוד קשה של מחירי הקייטנות.

תמר גוז'נסקי: לא הצלחתי להבין מדוע משרד החינוך חושב שלא צריך בקרה.

תמר גוז'נסקי: הנה למשל עיריית ירושלים, בעצם העובדה שהיא קבעה שקייטנות מורשות לסבסוד - בין אלף שקלים לשלושה שבועות, סבסוד מסוג מסוים, 500 שקלים לשלושה שבועות, סבסוד מסוג אחר - עיריית ירושלים עושה פיקוח על המחירים.

תמר גוז'נסקי: אני חושבת שאתם תראו שהתוצאה תהיה שבגלל המדיניות הזו של עיריית ירושלים יותר ילדים יחסית בירושלים יהיו בקייטנות מאשר בתל-אביב, או בחיפה או במקום אחר.

תמר גוז'נסקי: אני יכולה להתחייב היום שבסוף הקיץ אתם תיקחו את המספרים ותראו שבירושלים שיעור יותר גבוה של הילדים הגיע לקייטנה וזה בגלל המדיניות הזו.

תמר גוז'נסקי: אם בירושלים אפשר להפעיל קייטנה באלף שקלים וב500- שקלים – אני כרגע לא נכנסת לפרטים ואני לא יודעת מה נותנים עבור 500 שקלים – למה בתל-אביב מבקשים 1,100 שקלים בלי ארוחת צהרים?

תמר גוז'נסקי: לכן אני חושבת שעניין הפיקוח על המחירים, אם הוא לא ייעשה בצו מטעם משרד התעשייה והמסחר ולא נלך במסלול הזה, עדיין יש מסלולים מאוד מעניינים, ראה עיריית ירושלים.

תמר גוז'נסקי: אני אומרת שזה מסלול מאוד מעניין ואני מציעה שתחשבו על זה.

תמר גוז'נסקי: השנה ממילא עברה אבל תנסו ללמוד לזה לשנים הבאות.

תמר גוז'נסקי: לגבי השנה.

תמר גוז'נסקי: אני חושבת שהתרומה של המאה מיליון שקלים היא מבורכת, חשובה ויכולה מאוד לעזור להורים לשלוח את הילדים, אבל התנאי לכך הוא קודם כל שההורים ידעו, שזה ייעשה כמו בעיריית ירושלים, שהתשובה על ההנחה תהיה לפני שהקייטנה נפתחת.

תמר גוז'נסקי: לא יכול להיות שההורים יחתמו על 1,100 שקלים או על אלף שקל או על סכום כלשהו אחר, ויאמרו להם שאולי אחר-כך יקבלו החזר.

תמר גוז'נסקי: לא, הורה צריך לדעת שהוא זכאי ולכן הוא ישלם 400 שקלים, ולכן הוא ישלם 700 שקלים, ולכן הוא ישלם סכום כלשהו אחר.

תמר גוז'נסקי: אני חושבת שאם עיריית ירושלים יכולה לעשות את זה, כל עירייה יכולה לעשות את זה.

תמר גוז'נסקי: לכן אני חושבת שזה חיוני.

תמר גוז'נסקי: אתם צריכים למצוא את הדרך להעביר את האפשרות הזאת לידיעת ההורים, אבל גם לידיעת העיריות כדי שהן ידעו שהן לא יכולות לשחק עם הסיפור הזה ולומר שהן יחזירו את הכספים לכשירווח.

תמר גוז'נסקי: אני גם לא רוצה שהעיריות בסוף יחזירו לכם כסף כי לא ניצלו אותו.

תמר גוז'נסקי: אני מקבלת את ההתחייבות שלכם שתעבירו מידע במלואו.

תמר גוז'נסקי: אני מבקשת שתעבירו באמצעות השלטון המקומי לכל הרשויות המקומיות שיתייחסו לתנועת הנוער העובד וליתר תנועות הנוער שמפעילות קייציות ושאר פעולות קיץ שהן חלק מהעניין.

תמר גוז'נסקי: זה שהן מלכתחילה התחילו עם 500 שקלים, זה יפה.

תמר גוז'נסקי: הוא לא רוצה את הכסף, ובצדק, כי אכן הכסף לא צריך להגיע אליו.

תמר גוז'נסקי: בסופו של דבר אתם מקבלים סובסידיה כי ההורים ישלמו פחות.

תמר גוז'נסקי: בקייטנה בירושלים יאמרו להורה לשלם 400 שקלים וזה במקרה שהקייטנה הזו עולה 990 שקלים והיא תקבל מהעירייה 500 שקלים.

תמר גוז'נסקי: אני לא נכנסת כרגע לכל מיני תקנות חשובות אחרות.

תמר גוז'נסקי: לגבי הקייטנות הפרטיות, אני מבינה שהן צריכות לעבור את מה שנקרא בירושלים קייטנה מורשית.

תמר גוז'נסקי: אני מקווה שכל קייטנה מורשית תקבל את הסבסוד, בין שהיא פרטית ובין שהיא לא פרטית.

תמר גוז'נסקי: המצב של ירושלים שונה ממקומות אחרים כי במקומות אחרים קייטנות פרטיות הן כנראה לא כתובת לשום דבר.

תמר גוז'נסקי: אם זה חל על הקייטנות הפרטיות בכל מקום, זה גם צריך להיות ידוע.

תמר גוז'נסקי: אני מקווה שבעקבות הדיון הזה ייעשו כל החיבורים הסופיים שיבטיחו שההורים ידעו בזמן, שהדברים יגיעו בזמן, שכל הכסף שנתרם אכן ינוצל, שלא יהיו פערים לא הגיוניים בין הקייטנות השונות.

תמר גוז'נסקי: אני מאוד מקווה שהדוגמה של השנה אכן תביא לביקוש גדול בקייטנות.

תמר גוז'נסקי: אני מאוד מקווה שיותר ויותר ילדים יהיו בקייטנות.

תמר גוז'נסקי: אני מאוד מקווה שבעקבות השנה הזו בה ילכו ילדים רבים לקייטנות, בשנה הבאה נחשוב עוד פעם איך חלק גדול מהילדים ימצאו את הפתרון הזה בקייטנות.

תמר גוז'נסקי: תודה רבה.